Motorfietsryer sterf in Moreletapark-ongeluk | Maroela Media
Foto: Netcare 911 (verskaf)
'n Motorfietsryer is Donderdagaand in 'n ongeluk voor die Pretoria-Oos-hospitaal oorlede.
"Die ongeluk het op die hoek van Garsfontein- en Netcareweg in Moreletapark plaasgevind," het Santi Steinmann, woordvoerder van Netcare 911, in 'n verklaring gesê. "Die 31-jarige man is op slag dood. Hy is op die toneel dood verklaar."
Volgens Steinmann het die man se motorfiets die bestuurderdeur van 'n motor getref. Die pad was besaai met wrakstukke van die motorfiets.
"Die bestuurder van die motor is ongedeerd."
Betogers steek ambulans aan die brand
Almal jaag mos oor rooi robotte asof hulle betaal word. En by daardie selfde kruising staan motors/taxi's/motorfietse in die draaibaan om dan net as die lig groen word reguit oor te jaag. Wetteloos hierdie land van ons!!!! En soos motorfietse deesdae ry is dit vir my 'n groot wonderwerk dat daar nie meer van hulle in ongelukke betrokke is nie!!!
Dis vir my altyd hartseer as mense so onnodig dood gaan maar dis skrikwekkend hoe roekeloos mense ry. Mense op motorfietse en in karre, enige kleur. Mense is selfsugtig en aspris en in die loop kry die wat agterbly die seerste.
Landie,dink voor jy praat.Ek is self n biker en ons sien daagliks hoe mense met karre,bakkies en taxis dink hulle mag omdat hulle beskerm is teen n ongeluk met n fiets.Ja ons draai die arm partykeer maar is super versigtig.Ons het ook families.
Dries, stem met jou saam. Ek is ook 'n biker en ma van twee. Mense gee nie om oor bikers. Ons is ekstra versigtig want ons is meer vulnerable op 'n motorfiets. Ek het al hoeveel keer ervaar dat karre net voor my indraai of 'n u-turn maak. Met 'n kar trap jy 'n briek dood. Met 'n bike kan jy nie, tensy jy wil val. Ons is normale mense met profesionele beroepe en gesinne soos almal, nie freaks nie.